קלרה מאסיזי

קלרה מאסיזי (באיטלקית: Chiara d'Assisi קיארה ד'אסיזי 16 ביולי 1194, אסיזי - 11 ביולי 1253, אסיזי). איטלקייה, בת דורו של פרנציסקוס מאסיזי אשר נמנתה על תלמידיו, מייסדת המסדר הפרנציסקני הראשון לנשים נזירות, מסדר שלאחר מותה נקרא על שמה "מסדר קלרה הקדושה" או "מסדר האחיות הקלאריסיות". קדושה של הכנסייה הקתולית, הכנסייה האנגליקנית והכנסיות הלותרניות.

==קורות חיים==
=== ילדותה ותחילת חייה ===
קלרה נולדה באסיזי ב-16 ביולי 1194, בת למשפחת אצולה מקומית. אימה, אורטולאנה, הייתה אישה אדוקה שאף עלתה לרגל לרומא, לסנטיאגו דה קומפוסטלה, ולארץ ישראל - מעשה שרק נשים מעטות בנות תקופתה עשו. היא חינכה את בנותיה ברוח האמונה.

ביום ראשון של כפות התמרים בשנת 1212, בהיותה בת 18, קיבלה קלרה את ברכתו של גווידו השני, בישוף אסיזי, ועזבה את בית הוריה. היא שמה פעמיה לכנסייה שבה שהה פרנציסקוס, ונשא דרשה, שם היא גזזה את שיער ראשה והחליפה את בגדי הפאר שלה בבגד פשוט ונדרה נדר לחיות חיי נזירות. היא הצטרפה למנזר בנדיקטיני, שכן בשלב זה עוד לא היה מנזר פרנציסקני לנשים.

=== הישגיה בכנסייה ===
[[כנסיית דמיאנוס הקדוש <small>(אנ') באסיזי</small>|300x300 פיקסלים]]
פרנציסקוס פרס על קלרה את חסותו עוד תקופה ארוכה, והיא השתדלה ללכת בדרכיו עד כדי כך שהיא זכתה בכינוי "הפרנציסקוס השנייה" (alter Franciscus). מאוחר יותר הקימה מסדר משלה, שבמנזר הראשון שלו (כיום, כנסיית דמיאנוס הקדוש <small>(אנ')</small> באסיזי, הכנסייה שאותה שיפץ פרנציסקוס בתחילת דרכו) נשארה עד סוף חייה. היא הרבתה להתכתב עם אימהות מנזר אחרות. בשנים 1216/17 כתבה את תקנון המסדר שמהותו הייתה "הפריבילגיה של העוני" וזו הייתה הפעם הראשונה שתקנון של מסדר נכתב על ידי אשה.

קלרה נאבקה שנים לקבלת אישור הכנסייה הקתולית לתקנון זה. בשנת 1238 הגישה אותו לאישורו של האפיפיור גרגוריוס התשיעי, אולם האישור לא התקבל מאחר שהאפיפיור חשב אותו למחמיר מדי, וחשש שההגבלות שבו יובילו לפגיעה בבריאותן של הנזירות. בשנת 1247 הכינה תקנון מתוקן ומסרה אותו אישית לאפיפיור אינוקנטיוס הרביעי. התקנון אושר רק באוגוסט 1253, ממש ימים ספורים לפני מותה: בולת האישור האפיפיורית את התקנון של המסדר.

קלרה נפטרה באסיזי ב-11 באוגוסט 1253.

==מעשי ניסים==
ב-1224 צבאו של הקיסר פרידריך השני צר על אסיזי. קלרה יצאה לקראתם כשבידיה לחם הקודש ויין הקודש ופתאום קמה בהלה גדולה בצבא הקסר והם נסוגו מהעיר.

בתקופת מחלתה, כשכבר לא יכלה להשתתף במיסה, המיסה נשקפה על קיר חדרה. על סמך נס זה הוכרזה ב-1958 כקדושה הפטרונית של הטלוויזיה.

==הליך הקדשתה==
האפיפיור אינוקנטיוס הרביעי, שהיה נוכח בטקס קבורתה, קבע שיערך לה "טקס האשכבה של הבתולות" ולא הטקס הרגיל. הוא גם דרש להתחיל מידית את הליך הקדשתה. בחינת מעשי הניסים שלה הסתיימה תוך שישה ימים. כעבור כשנתיים האפיפיור אלכסנדר הרביעי הכריז עליה כקדושה.

ב-1958 האפיפיור פיוס השנים עשר הכריז עליה כקדושה הפטרונית של הטלוויזיה והתקשורת זאת על סמך הנס הנזכר למעלה.

==מורשתה==
[[מנזר סנט קלייר בירושלים|טקסט=מנזר סנט קלייר בירושלים|גבול|300x300 פיקסלים]]
מסדר קלרה הקדושה הוא כיום הגדול במסדרי הנשים של הכנסייה הקתולית. בישראל למסדר שני מנזרים, מנזר סנט קלייר בירושלים, ו.

==קרויים על שמה==
* ב-3 באוקטובר 1263 האפיפיור אורבנוס הרביעי החליף רשמית את שם המסדר מ"מסדר הגברות העניות" ל"מסדר קלרה הקדושה" הידוע גם כמסדר האחיות הקלאריסיות.
* אגם ונהר סנט קלייר באזור הימות הגדולות בצפון אמריקה.
* העיר סנטה קלרה בקליפורניה.
* נהר סנטה קלרה בדרום קליפורניה.
* העיר סנטה קלריטה בדרום קליפורניה.

== לקריאה נוספת ==
* 

==קישורים חיצוניים==

* נירית בן אריה דבי, [http://www.eco-tarbut.co.il/קלרה%20והאסלאם.asp קלרה הקדושה מגרשת מוסלמים מאסיזי: גלגוליו של עימות דתי]
* [http://catholicsaints.info/saint-clare-of-assisi/ קלרה מאסיזי באתר CatholicSaints] 
* [http://www.santiebeati.it/dettaglio/24000/ קלרה מאסיזי באתר santie beati] 
* [http://www.monasticmatrix.org/vitae/chiara-offreduccio-di-favarone/ תמצית מידע באתר המחקר על נשים בכנסייה Monastic Matrix] 
* 
* 

קטגוריה:נזירות המאה ה-13
קטגוריה:קדושות נוצריות
קטגוריה:קדושים נוצרים
קטגוריה:נשים במאה ה-12
קטגוריה:איטלקים במאה ה-13
קטגוריה:נזירות נוצריות
קטגוריה:ילידי 1193
קטגוריה:נפטרים ב-1253